b'\n_START_ARTICLE_\nMumija\n_START_PARAGRAPH_\nMumija je fosilni ostanek sesalcev, \xc5\xa1e posebej ljudi, katerih ko\xc5\xbea in meso sta se ohranila, potem ko sta bila namerno oz. naklju\xc4\x8dno izpostavljena kemikalijam, ekstremni vro\xc4\x8dini, ledu,...\n_START_SECTION_\nMumifikacija\n_START_PARAGRAPH_\nMumifikacija je postopek ohranitve mumij organizmov ali odlitkov mumij organizmov v sedimentu. Je zelo redek na\xc4\x8din fosilizacije. V starem Egiptu so mumificirali trupla bogatih ljudi in faraonov, danes pa si mumifikacijo lahko privo\xc5\xa1\xc4\x8dijo tudi \xc5\xbee manj premo\xc5\xbeni._NEWLINE_S truplom so praviloma ravnali takole: najprej so s kovinsko kljuko potegnili skozi nosnico mo\xc5\xbegane, z no\xc5\xbeem so odprli trebu\xc5\xa1no votlino in odstranili drobovje, sledilo je umivanje, nato so truplo nasolili in posu\xc5\xa1ili. Vse to je trajalo ve\xc4\x8d mesecev. Da se truplo ne bi sesedlo, so ga napolnili z ilovico, peskom, smolami, zvitki platna in dodatki di\xc5\xa1e\xc4\x8dih snovi. Na koncu so truplo zavili v platnene povoje. V ovoje so Egip\xc4\x8dani polagali amulete, da bi magi\xc4\x8dni urok pomagal mumiji, da bi se prebudila. Truplo so nato polo\xc5\xbeili v ve\xc4\x8d lesenih krst, ki so bile druga v drugi, in nato \xc5\xa1e v kamnit sarkofag. _NEWLINE_Mumificiranje je imelo svojega boga - za\xc5\xa1\xc4\x8ditnika Anubisa.'